***Projekts***

**LATVIJAS REPUBLIKAS MINISTRU KABINETS**

|  |  |
| --- | --- |
| 2014. gada \_\_\_\_\_\_\_\_\_ | Rīkojums Nr. \_\_\_ |
| Rīgā | (prot. Nr.\_\_ \_\_.§) |

**Par finansējuma piešķiršanu Rīgas pils Priekšpils un Austrumu piebūves projekta izdevumu segšanai**

1. Finanšu ministrijai, sagatavojot priekšlikumus likumprojektam „Par valsts budžetu 2015.gadam”, paredzēt:
   1. ilgtermiņa saistības Finanšu ministrijai izdevumu segšanai, kas saistīti ar kapitālieguldījumiem Rīgas pils Priekšpils un Austrumu piebūvesPils laukumā 3, Rīgā (nekustamā īpašuma kadastra Nr. 0100 008 0006) (turpmāk – Rīgas pils Priekšpils), būvniecībā, un pārcelšanās izdevumu segšanai valsts akciju sabiedrībai „Valsts nekustamie īpašumi” – 34 125 043 *euro* apmērā (tai skaitā 2015.gadā 10 085 558 *euro* apmērā, 2016.gadā 10 622 999 e*uro* apmērā un 2018.gadā 1 893 140 *euro* apmērā);
   2. finansējumu Valsts prezidenta kancelejas budžetā Rīgas pils Priekšpils aprīkojuma un mēbeļu restaurācijas, jaunu reprezentācijas mēbeļu izgatavošanas pēc analoga un iegādes izdevumu segšanai 2015.gadā 4 872 255 *euro*, un Rīgas pils Priekšpils nomas maksas izdevumu segšanai valsts akciju sabiedrībai „Valsts nekustamie īpašumi” 2015.gadā 98 446 *euro* apmērā, bet no 2016.gada katru gadu 590 674 *euro* apmērā.
2. Kultūras ministrijai, sagatavojot un iesniedzot Finanšu ministrijā priekšlikumus likumprojektam „Par valsts budžetu 2015.gadam”, paredzēt finansējumu izdevumu segšanai, kas saistīti ar Rīgas pils Priekšpils deponēto mēbeļu restaurāciju 2015.gadā 8 260 *euro* apmērā, tai skaitā:
   1. Latvijas Nacionālajam vēstures muzejam 4 326 *euro* apmērā;
   2. Rīgas vēstures un kuģniecības muzejam 2 717 *euro* apmērā;
   3. Rundāles pils muzejam 1 217 *euro* apmērā.
3. Aizsardzības ministrijai, sagatavojot un iesniedzot Finanšu ministrijā priekšlikumus likumprojektam „Par valsts budžetu 2015.gadam”, paredzēt finansējumu aprīkojuma un mēbeļu iegādes izdevumu segšanai 2015.gadā 160 317 *euro* apmērā un Rīgas pils Priekšpils nomas maksas izdevumu segšanai valsts akciju sabiedrībai „Valsts nekustamie īpašumi” 2015.gadā 3 114 *euro* apmērā, bet no 2016.gada katru gadu 18 681 *euro* apmērā.
4. Finanšu ministrijai (valsts akciju sabiedrībai „Valsts nekustamie īpašumi”) nodrošināt Rīgas pils Priekšpils un Austrumu piebūves restaurācijas un rekonstrukcijas darbu pabeigšanu līdz 2015.gada 1.novembrim, nosakot, ka plānotais nomas līguma sākuma termiņš ir 2015.gada 3.novembris.
5. Pēc šā rīkojuma [1.punktā](http://likumi.lv/doc.php?id=222353#p2) minētā objekta nodošanas ekspluatācijā Finanšu ministrijai (valsts akciju sabiedrībai „Valsts nekustamie īpašumi”) piecu mēnešu laikā precizēt nomas maksas un būvniecības kapitālieguldījuma apmēru atbilstoši faktiskajām būvniecības, piesaistītā kapitāla, pārvaldīšanas un pārcelšanās izmaksām un iesniegt Ministru kabinetā rīkojuma projektu par šā rīkojuma [1. un 3.punktā](http://likumi.lv/doc.php?id=222353#p1) minēto izdevumu precizēšanu.
6. Ja saskaņā ar tiesas nolēmumu tiek atzīts, ka pilnsabiedrība „SBRE” nav atbildīga un tai nav jāatlīdzina valsts akciju sabiedrībai „Valsts nekustamie īpašumi” un/vai Latvijas valstij Finanšu ministrijas personā saistībā ar 2013.gada 20.jūnija ugunsgrēku Rīgas pilī saistītie zaudējumi, tostarp ugunsgrēka rezultātā nepieciešamajiem papildus būvniecības un ugunsgrēka seku likvidēšanas darbiem, un attiecīgos zaudējumus nav seguši apdrošinātāji, Finanšu ministrijai (valsts akciju sabiedrībai „Valsts nekustamie īpašumi”) divu mēnešu laikā pēc minētā tiesas nolēmuma spēkā stāšanās iesniegt Ministru kabinetā rīkojuma projektu par šā rīkojuma 1.1.apakšpunktā minēto izdevumu precizēšanu.
7. Atzīt par spēku zaudējušu Ministru kabineta 2010.gada 6.decembra rīkojumu Nr.702 „Par finansējuma piešķiršanu Rīgas pils Priekšpils projekta izdevumu segšanai” (Latvijas Vēstnesis, 2010, 194.nr., 2012, 171.nr., 2013, 242.nr.).

Ministru prezidente L. Straujuma

Finanšu ministrs A. Vilks

10.09.2014. 17:38

490

A.Gulbe

67024698, aiga.gulbe@vni.lv